stanford-oval/wikipedia huggingface dataset:
ד"ר סטון
הערות שוליים

↑  DR. STONE Imagine waking to a world where every last human has been mysteriously turned to stone..., באתר VIZ
↑  English "Shonen Jump" Adds New Manga From "Kuroko's Basketball" And "Nisekoi" Spin-off "Magical Pâtissière Kosaki-chan" Authors, באתר של קראנצ'ירול
↑  Dr. Stone: 5 Times The Science Was Academically Sound (& 5 Times It Didn't Make Any Sense), באתר CBR
↑  How Accurate Is The Science In Dr. Stone?, באתר Looper
↑  Shonen Jump Magazine to Launch 6 New Series By Kuroko's Basketball, Beelzebub, More Authors, באתר Anime News Network
↑  Dr. STONE, באתר Manga Plus
↑  Viz Licenses Dragon Ball's Yamcha Spinoff, Ao Haru Ride, Radiant Manga, More, באתר Anime News Network
↑  Viz Media to Release Dr. Stone Manga in Print, באתר Anime News Network
↑  Shueisha Launches Free Global MANGA Plus Service, באתר Anime News Network
↑  Boichi Draws Dr. Stone Spinoff Manga About Byakuya (Updated), באתר Anime News Network
↑  「Dr.STONE」Boichi自らが描く外伝スタート、「ハイキュー!!」は終章に突入, באתר Natalie
↑  麻生周一の読み切りがジャンプに、次号は藤巻忠俊が時代劇もので登場, באתר Natalie
↑  Dr.STONE reboot：百夜, באתר S-Manga
↑  Dr. Stone Manga Gets TV Anime Starring Yūsuke Kobayashi in Summer 2019, באתר Anime News Network
↑  Dr. Stone Anime Reveals Main Staff, New Visual, באתר Anime News Network
↑  Dr. Stone Anime Reveals Promo Video, Teaser Visual, 3 New Cast Members, באתר Anime News Network
↑  Dr. Stone Anime to Have 24 Episodes, באתר Anime News Network
↑  Dr. Stone Anime Reveals Theme Song Artists, July 5 Debut, באתר Anime News Network
↑  Pelican Fanclub, Saeki YouthK Perform New Theme Songs for Dr. Stone Anime, באתר Anime News Network
↑  Dr. Stone Anime Gets 2nd Season, באתר Anime News Network
↑  Dr. Stone Anime Season 2 Premieres in January 2021, באתר Anime News Network
1 2  Fujifabric, Hatena Perform Theme Songs for Dr. Stone: Stone Wars Anime, באתר Anime News Network
↑  『Ｄｒ．ＳＴＯＮＥ』2nd SEASON Blu-ray & DVD BOX, באתר Dr Stone
↑  Dr. Stone Anime Gets Sequel, באתר Anime News Network
↑  Crunchyroll Streams Dr. Stone Anime in July, באתר Anime News Network
↑  iQiyi Adds 8 Winter 2021 Anime for Southeast Asia, באתר Anime News Network
↑  Toonami Premieres Dr. Stone Anime on August 24, באתר Anime News Network
↑  Dr. Stone: Stone Wars Anime Debuts on Toonami on May 15, באתר Anime News Network
↑  Dr. Stone Franchise Gets Smartphone Game in 2021, באתר Anime News Network
↑  Crunchyroll Names The Top 100 Anime of the 2010s, באתר Anime UK News
↑  The Best Anime of the Decade (2010 - 2019), באתר IGN
↑  Ultraman Tops Netflix's Most Watched Anime in Japan in 2019, באתר Anime News Network
↑  Demon Slayer, Dr. Stone, Zombie Land Saga Buzzwords Make Gadget Tsūshin 2019 List, באתר Anime News Network
The Masterful Cat Is Depressed Again Today

| --- | --- |
  כריכת האוגדן הראשון בסדרה
 סוגה:  קומדיה
 יוצר:  היצוג'י ימאדה

 מאנגה
 יוצר:  היצוג'י ימאדה
 הוצאה:  קודנשה(אנ') מו"ל באנגלית: Seven Seas Entertainment
 התפרסם לראשונה במגזין:  Suiyōbi no Sirius Monthly Shōnen Sirius (2021-הווה)
 קהל יעד:  שונן
 תקופת הפרסום המקורית:  22 באוגוסט 2018 – רץ
 מספר הכרכים שהתפרסמו:  8

 אנימה
 במאי:  סוסומו קודו קטסומסה יוקומין
 תסריטאי:  טאמאזו יאנאגי
 אולפני אנימציה:  GoHands
 רשת שידור:  MBS, TBS, BS-TBS
 תקופת שידור מקורית:  8 ביולי 2023 - רץ
 מספר הפרקים:  7
The Masterful Cat Is Depressed Again Today (ביפנית: デキる猫は今日も憂鬱, בתרגום חופשי לעברית: החתול המוכשר מדוכא שוב היום) היא סדרת מאנגה יפנית שנכתבה ואויירה על ידי היצוג'י ימאדה. סדרת המאנגה מפורסמת מאוגוסט 2018 ואילך במדור המאנגה המקוון "Suiyōbi no Sirius" באתר "ניקו ניקו סייגה" והחל מ-2019 היא מפורסמת גם באוגדנים.
בעקבות הצלחת סדרת המאנגה, עובדה הסדרה לסדרת אנימה על ידי חברת GoHands. העיבוד הטלוויזיוני של הסדרה עלה לראשונה לשידור ב-8 ביולי 2023 בערוץ MBS TV(אנ').
תקציר העלילה

סאקו, אשר בשנות העשרים לחייה, גרה לבדה עם החתול האנתרופומורפי שלה יוקיצ'י. יוקיצ'י אינטליגנטי בצורה יוצאת דופן, ועושה ככל שהוא מסוגל על מנת לדאוג שהבית יהיה נקי ומסודר, על אף שבעלת הבית נוטה להזניח את עצמה ואת דירתה.
דמויות > הדמויות הראשיות

סאקו פוקוזאווה (מדובבת על ידי יואי אישיקאווה) - הדמות הראשית בסדרה. סאקו היא עובדת משרד בחברה גדולה. על אף שהיא מאוד מקצוענית וממוקדת במקום עבודתה, בחיי הפרטיים סאקו נוטה להיות עצלנית, רשלנית, מבולגנת, מוזנחת, לאגור פריטים רבים מדיי בדירתה, ולעיתים נוטה לשתות יותר מדי בירה בזמנה הפנוי. לאחר שהיא מאמצת את יוקיצ'י, ולאחר שהיא מבינה כי יש לו יכולות יוצאות דופן, חייה משתפרים באופן מהותי. הודות למאמציו של יוקיצ'י סאקו מתחילה לפתח אורח חיים בריא יותר, לשתות פחות אלכוהול, ולהיות פחות מוזנחת. באופן מפתיע, היא מיומנת היטב באמנות הלחימה ג'ו ג'יטסו, ובוחרת להשתמש בכישורים הללו רק במצבי חירום.
יוקיצ'י (מדובב על ידי הירוקי יאסומוטו) - חתול שחור אנתרומורפי גדול שגר יחד עם סאקו בדירתה ובעל אינטליגנציה יוצאת דופן אשר נוהג ללבוש סינר לאורך רוב שעות היממה. יוקיצ'י מסוגל ללכת על שתי רגליים, ולהשתמש בידיים על מנת לבצע את כל סוגי מטלות הבית אותם מבצעים בני אדם. עם זאת, יש להם גם מאפיינים וחולשות אשר ייחודיים לחתולים. יוקיצ'י לא יודע לדבר בשפה אנושית והוא מסוגל לזכור מידע רב וללמוד דברים חדשים בקלות. יוקיצ'י נוהג לבצע את כל עבודות הבית בזמן שסאקו נמצאת בעבודה. יקוצ'י מיומן במיוחד בבישול - מיומנות בה הוא נוהג להתגאות במיוחד. כאשר אנשים נתקלים בו בפומבי הם נוטים לרוב להסיק שמדובר באדם עם תחפושת ריאליסטית של חתול. סאקו אימצה במקור את יוקיצ'י עוד כאשר היה חתול צעיר וקטן מידות, כאשר היא הבחינה בו מתחת לספסל בפארק ביום חורף מושלג.
דמויות > דמויות משנה > הקולגות של סאקו

יורי שיבסאקי (מדובבת על ידי איי קאקומה) - אסיסטנטית של סאקו במקום עבודתה בעלת שיער בצבע סגול. יורי היא בת דודתה של ריו נישינה. סאקו נהגה לעיתים רבות לנסוע באותה הרכבת למרכז העיר בשעות הבוקר ובהזדמנות אחת, לאחר שהיא הוטרדה על ידי גבר ברכבת, סאקו השתמשה במיומנויות הג'ו ג'יטסו על מנת לרסן את התוקף ולהציל את יורי. מאז אותה התקרית יורי התיידדה עם סאקו, עברה לעבוד במקום העבודה של סאקו והחלה להעריץ את סאקו.
קאורו אוריזוקה (מדובב על ידי קאטאסויוקי קונישי) - ראש המחלקה בה סאקו עובדת. קאורו הוא גבר צעיר ונאה אשר סבור שיוקיצ'י הוא חבר של סאקו בתחפושת חתול. קאורו הוא מושא אהבתה של סאקו.
אושירו (מדובב על ידי אווי אינאסה) - קולגה של סאקו.
נאריטה (מדובב על ידי יושימיטסו שימויאמה) - הבוס של סאקו.
דמויות > דמויות משנה > דמויות משנה אחרות

ריו נישינה (מדובבת על ידי מאו איצ'ימיצ'י) - סטודנטית בלונדינית צעירה ורצינית שעובדת בסופרמרקט בו יוקיצ'י נוהג לקנות מצרכים. למרות שהיא בת דודתה של יורי, היא לא יודעת שסאקו היא הקולגה של בן דודה. בעוד שבתחילתה היא הסיקה שיוקיצ'י הוא גבר סוטה בתחפושת חתול, וחששה מכך שהלקוחות האחרים יתלוננו עליו, עם זאת, לאחר שיוקיצ'י וסאקו הצילו אותה כאשר החבר שלה ניסה להרביץ לה בפארק הציבורי, היא שינתה לחלוטין את דעתה לגבי יוקיצ'י.
יומה (מדובבת על ידי איאנה טקטאטסו) - האחיינית הידידותית, המקסימה והחמודה בת ה-3 של קאורו. יומה מעריצה את הרכב הג'יי-פופ הפופולרי UMYU-Sea. יאמה מתיידת עם סאקו ויוקיצ'י כאשר קאורו הפגיש אותה במקור עם סאקו בטיול למתחם האקווריום המקומי.
אמא של יומה (מדובבת על ידי יוקו היקאסה) - האמא של יומה ואחותו הגדולה של קאורו.
סבתא של יומה (מדובבת על ידי תמי קובוטה) - קשישה עיוורת שמרותקת לכיסא גלגלים.
או יה (מדובב על ידי טון קנטארו) - בעל הבית של הדירה בה סאקו גרה אשר שונא חתולים.
מיי-סן (מדובבת על ידי קוטואה טאיג'י) - אישה מבוגרת וחביבה שמתגוררת באותו בניין הדירות של סאקו. מיי-סן מכירה את יוקיצ'י עוד מהיום בו סאקו אימצה אותו.
מנהל הסופרמרקט (מדובב על ידי מיאו אירינו) - מנהל הסופרמרקט בו יוקיצ'י נוהג לקנות מצרכים אשר מאוד שמח שיוקיצ'י מבקר בו משום שהדבר תרם לעלייה בכמות הלקוחות.
אמה של סאקו (מדובב על ידי סאטומי סאטו) - פסנתרנית מקצועית אשר אוהבת חתולים.
אביה של סאקו (מדובב על ידי יון פוקויאמה) - שחקן שוגי.
מאנגה

סדרת המאנגה נכתבה ואויירה על ידי היטסוג'י ימאדה. המאנגה פורסמה לראשונה באוגוסט 2018 כסדרה בהמשכים במדור המאנגה המקוון "Suiyōbi no Sirius" באתר "ניקו ניקו סייגה". מאוקטובר 2021 ואילך הסדרה מפורסמת גם ב-Monthly Shōnen Sirius (אנ'). בהמשך פורסמו גם אוגדנים אשר מכילים אוספים של פרקים רבים בסדרה. האוגדן הראשון פורסמו ב-9 באפריל 2019. נכון ל-8 באוגוסט 2023 פורסמו בסך הכל 8 אוגדנים של הסדרה.
אנימה

במאי 2022 הוכרז לראשונה שהסדרה תזכה לעיבוד אנימה טלוויזיוני. סדרת האנימה מופקת על ידי חברת GoHands. התסריטים של הסדרה נכתבים על ידי טאמאזו יאנאגי. הסדרה מבוימת על ידי Katsumasa Yokomine ו-Susumu Kudo. וטקאיוקי אוצ'ידה אחראי על עיצוב הדמויות. ב-8 ביולי 2023 שודר פרק הבכורה של הסדרה בערוץ MBS. שיר הנושא אשר מנוגן בתחילת הסדרה נקרא "Ureu Kado niwa Fuku Kitaru" והוא מבוצע על ידי הזמרת סומי.
הערות שוליים

↑  ずぼらOLと大きめな黒猫のほのぼのライフ「デキる猫は今日も憂鬱」連載開始. Comic Natalie (ביפנית). Natasha, Inc. 22 באוגוסט 2018. ארכיון מ-26 ביוני 2022. נבדק ב-22 באפריל 2022. {{cite web}}:  (עזרה)
↑  Pineda, Rafael (28 בספטמבר 2021). "Hitsuji Yamada's The Masterful Cat Is Depressed Again Today Manga Gets Magazine Serialization". Anime News Network. ארכיון מ-22 באפריל 2022. נבדק ב-22 באפריל 2022. {{cite web}}:  (עזרה)
↑  ずぼらなOLと家事万能な黒猫の日常コメディ「デキる猫は今日も憂鬱」シリウスで連載. Comic Natalie (ביפנית). Natasha, Inc. 26 באוגוסט 2021. ארכיון מ-5 ביוני 2022. נבדק ב-22 באפריל 2022. {{cite web}}:  (עזרה)
↑  ずぼらなOLと家事万能な大きめ黒猫の同居4コマ「デキる猫は今日も憂鬱」1巻. Comic Natalie (ביפנית). Natasha, Inc. 9 באפריל 2019. ארכיון מ-22 באפריל 2022. נבדק ב-22 באפריל 2022. {{cite web}}:  (עזרה)
↑  Mateo, Alex (25 במאי 2022). "The Masterful Cat Is Depressed Again Today Manga Gets TV Anime in 2023". Anime News Network. ארכיון מ-25 במאי 2022. נבדק ב-25 במאי 2022. {{cite web}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "The Masterful Cat Is Depressed Again Today".
ישעיהו ליבוביץ

| --- | --- |

צילום מאת גרובנר
 לידה:  29 בינואר 1903, א' בשבט תרס"ג האימפריה הרוסית ריגה, האימפריה הרוסית
 פטירה:  18 באוגוסט 1994, י"א באלול תשנ"ד (בגיל 91) ישראל ירושלים, ישראל
 מקום קבורה:  הר המנוחות 
 מקום לימודים:  אוניברסיטת הומבולדט של ברלין 
 מוסדות:  האוניברסיטה העברית בירושלים 
 זרם:  נאו-קאנטיאניזם
 תחומי עניין:  ביוכימיה, כימיה אורגנית, נוירופיזיולוגיה, רפואה, היסטוריה של המדע, פילוסופיה של המדע, תורת ההכרה, פילוסופיה של הנפש, פילוסופיה של המוסר, פילוסופיה יהודית ועוד
 עיסוק:  ביוכימאי, מרצה באוניברסיטה, כימאי, סופר, איש חינוך, עיתונאי, פילוסוף, נוירופיזיולוג 
 הושפע מ:  הרמב"ם, עמנואל קאנט, קרל פופר, מאיר שמחה הכהן, לודוויג ויטגנשטיין
 השפיע על:  אסא כשר, אליעזר גולדמן, דוד הרטמן, אביעזר רביצקי, אבי שגיא, צבי מזא"ה, שלום רוזנברג הרב מיכאל אברהם ועוד
 מדינה:  ישראל 
 בן או בת זוג:  גרטה ליבוביץ 
 צאצאים:  יסכה ליבוביץ, מירה עופרן, אליה ליבוביץ 
 מספר צאצאים:  6 
 
ישעיהו ליבוביץ (נהגה: לֵיְבּוֹבִיץ', 29 בינואר 1903, א' בשבט תרס"ג, ריגה – 18 באוגוסט 1994, י"א באלול תשנ"ד, ירושלים) היה מדען והוגה דעות ישראלי. שימש עורך האנציקלופדיה העברית והיה פרופסור לביוכימיה, לכימיה אורגנית ולנוירופיזיולוגיה באוניברסיטה העברית בירושלים. נודע כמבקר חריף של ממשלות ישראל וזכה לכינוי "נביא הזעם של החברה הישראלית".
ליבוביץ פרסם ספרים ומאמרים רבים, שבהם פירט את משנתו הפילוסופית, הדתית והפוליטית. בהגותו הפילוסופית ניכרים יסודות קאנטיאניים מובהקים; יסודות אלה ניכרים גם בגישתו של ליבוביץ לפילוסופיה של המדע, בעיקר בכך שהוא ראה את השיטה המדעית ככפויה על הכרת האדם, ובכך שהוא ראה חלקים ניכרים של ענפי הפסיכולוגיה כעומדים מחוץ לתחום המדע. בהגותו הדתית גרס ליבוביץ כי עיקרה של היהדות הוא המצוות המעשיות, ולא האמונה. הוא התנגד בחריפות לתפיסה הדתית/חרדית-לאומית, שקידשה בין היתר ערכים כגון אדמה ולאום. מבחינה פוליטית זוהה ליבוביץ עם השמאל, וכמו כן תמך בהפרדת הדת מהמדינה.
ליבוביץ נודע בסגנון החריף, ובכלל זה בהתבטאויות רדיקליות ופרובוקטיביות, כגון טענתו שבמדינת ישראל ישנם חוגים בעלי מנטליות "יהודונאצית".
עמדותיו עוררו עניין בקרב חוגים רחבים, גם בקרב מי שהתנגדו להן.
קורות חייו > משפחתו

אחותו הייתה פרופ' נחמה ליבוביץ, מומחית לפרשנות המקרא. יהושע ליבוביץ, שלמה לבב ורנה לייבוביץ היו בני דודיו.
אשתו הייתה ד"ר גרטה ליבוביץ, מתמטיקאית. לזוג ליבוביץ נולדו שישה ילדים, שניים מהם נפטרו בחייו.
פרופ' אורי ליבוביץ, רופא, נוירולוג, מת ממחלת הסרטן בגיל 38. בנו של אורי הוא הפסיכיאטר פרופ' יורם יובל.
פרופ' אלחנן ליבוביץ, מתמטיקאי-פיזיקאי ומרצה באוניברסיטת בן-גוריון בנגב, מת מתופעות לוואי של הרדמה בניתוח בגיל 47. בנו הוא עורך הדין שמאי ליבוביץ.
ד"ר יוסי יובל, כימאי.
פרופ' אליה ליבוביץ, אסטרופיזיקאי.
ד"ר מירה עופרן, פיזיקאית המתמחה בהוראת מדעים. לאחר מותו של פרופ' ליבוביץ ערכה חלק מכתביו. בניה הם פעילת השמאל חגית עופרן והרב אילעי עופרן.
עו"ד יסכה ליבוביץ, פרקליטת מחוז דרום לשעבר.
קורות חייו > פרשת פרס ישראל וההתבטאות "יהודונאצים"

בשנת 1993 החליטה ועדת פרס ישראל פה אחד, באישורה של שרת החינוך, שולמית אלוני, להעניק לליבוביץ את הפרס על "מפעל חיים – תרומה מיוחדת לחברה ולמדינה".
באספה מטעם "המועצה לשלום ישראלי-פלסטיני" שהתקיימה באולם "צוותא" בתל אביב השמיע ליבוביץ התנגדות חריפה לגירוש פעילי חמאס והג'יהאד האסלאמי ללבנון שעליו הורה ראש הממשלה יצחק רבין כחודש לפני כן.
בנוסף, ליבוביץ' גינה באותה אספה את פעולת יחידות המסתערבים של צה"ל, והצהיר כי "המסתערבים הם החמאס שלנו". התבטאותו זו של ליבוביץ פורסמה בהרחבה בראש מהדורות החדשות באותו ערב. הדבר הוביל לסערה ציבורית ולדרישות לשלול ממנו את הפרס, תוך אזכור התייחסותו של ליבוביץ למדיניות ממשלת ישראל, בייחוד כפי שבאה לידי ביטוי לטענתם בכינוי "יהודונאצים", עניין שהוכחש על ידי ליבוביץ מכל וכל (ראו להלן), וקריאתו הגלויה לסרבנות. משה דרזי, אביו השכול של המסתערב דורון דניאל דרזי, הגיש תביעה לבית המשפט בגין הוצאת דיבה. רבין הודיע שאם ההחלטה על הענקת הפרס "לאיש הזה" לא תבוטל, הוא לא יבוא לטקס הממלכתי.
מאוחר יותר התארח ליבוביץ' בתוכנית פופוליטיקה ואמר כי מלכתחילה הוא העדיף שלא יוצע לו פרס ישראל, אך לא סירב לקבלו מכיוון שיש בכך ביטוי יהירות. עוד אמר שאינו חוזר בו מהביטוי כי קיימים בישראל חוגים בעלי מנטליות "יהודונאצית" ובד בבד תקף בחריפות את אלה שייחסו לו ביטוי זה ביחס למדינת ישראל או לחברה כולה. לאחר מספר ימים הודיע ליבוביץ על החלטתו לוותר על הפרס.
הגותו הפילוסופית

ליבוביץ לא העמיד משנה פילוסופית סדורה וכוללת. יתרה מזו, הוא סבר שאין בנמצא השקפת עולם שלמה ואחידה וטען שהשקפה כוללת על המציאות יכולה להיות אך ורק לאלוהים. לאדם, הוא טען, יכולה להיות רק השקפה על דברים מסוימים בעולם. כשנשאל על סתירות פנימיות בהגותו אמר שאמנם יש בכתביו אמרות ורעיונות שאינם מתיישבים אלה עם אלה, אבל כך גם במדע: בתורת הקוונטים, בקיברנטיקה ועוד.
בכתביו הוא מתייחס רבות לרמב"ם ולקאנט. בקרב הוגי המאה העשרים הוא מצא עניין בהגותם של קרל פופר ולודוויג ויטגנשטיין.
הגותו של ליבוביץ מאופיינת במציאתן ובניסוחן החד של בעיות ושאלות פילוסופיות, ומציאת ניגודיות בלתי ניתנת ליישוב בין תחומים שאחרים רואים מעבר רציף ביניהם. מציאת הניגודים נעשתה באמצעות חקירת מושגים והגדרתם המדויקת, לעיתים אף בצורה שונה מן ההגדרה המקובלת.
הגותו הפילוסופית > גוף ונפש

באשר לבעיית גוף-נפש, אותה כינה ליבוביץ "הבעיה הפסיכופיזית" (מלשון פסיכופיזיקה), הוא נקט בגישה שלפיה הבעיה בלתי ניתנת לפתרון מטבעה. הוא אחז בעמדה שלפיה אין לערבב את הדיון על הרקע הפיזי להתנהגות בדיון על הנפש עצמה. זאת בניגוד לגישות בפילוסופיה של הנפש אשר מנסות ליישב את הדיכוטומיה.
לדעתו, לא ניתן להבין קשר בין תהליכים פיזיים שהם אובייקטיביים ושייכים ל"רשות הרבים של ההכרה" לבין תהליכים נפשיים שהם סובייקטיביים ושייכים ל"רשות היחיד של ההכרה", לא ניתן להבין רציונלית את עצם קיומו של הקשר שבו אירוע נפשי מחולל אירוע פיזי ולהפך, ולא ניתן להבין הצמדה סינכרונית מתמדת בין אירועים נפשיים לאירועים פיזיים ללא הבנת הסיבה הראשונה שחוללה הצמדה זו. מכאן שכל חשיבה על קשר שכזה מובילה לאנטינומיות ולפרלוגיזמים (הפרה בלתי מודעת של כללי ההיגיון). לדעתו אי ההבנה של הקשר הפסיכופיזי היא מהותית לשכל וההכרה האנושיים, וכל תוספת ידע על העולם הפסיכי או תוספת ידע מדעי נוירופיזיולוגי לא יכולים לקרב אותנו להבנת קשר זה.
הגותו הפילוסופית > ערכים וצרכים

המסגרת הפילוסופית אשר שימשה לליבוביץ נקודת מוצא מושגית ותשתית אובייקטיבית, שבתוכה שיכן את עמדותיו הערכיות הסובייקטיביות, היא הבחנתו בין ערך לבין צורך:
לשיטתו, ערך מוגדר כמטרה סובייקטיבית, שאת הגשמתה אדם רוצה ובוחר להשיג בכל מחיר ותמורת כל קורבן שיידרש, בעוד שצורך הוא כל מה שמתחייב מן המציאות הטבעית. לדעת ליבוביץ, אין שום קנה מידה אובייקטיבי המאפשר להכריע איזה ערך "נכון" או "טוב" יותר, ולכן שום בחירה או דחייה של ערך כלשהו אינה ניתנת לנימוק רציונלי. עם זאת, מרגע שאדם בוחר בערך כלשהו, נכפות עליו כל ההשלכות הנגזרות מבחירתו הערכית, כולל האמצעים המאפשרים את השגת הערך.
להבחנה זו של ליבוביץ בין ערך לצורך הייתה השפעה מכרעת על הדרך שבה הוא ניתח את המציאות הפוליטית.
ליבוביץ הדגים את השקפתו זו ביחס למהותם של הערכים הרווחים בחברה האנושית:
פאשיזם: תפיסה המעמידה במרכז את המדינה, אשר למענה ולמען קיום החלטותיה נדרש בעל-הערך להקדיש את חייו, כולל הנכונוּת להקריב את חייו. את הניגוד הקוטבי לערך זה ראה ליבוביץ באנרכיזם. ליבוביץ דחה את האידאולוגיה הפאשיסטית והוא תמך בסירוב להוראות מסוימות של המדינה, אבל הצהיר כי הוא איננו אנרכיסט והבהיר שהוא רואה את המדינה כצורך, כלומר כהכרח עבור קיומו של הפרט (כמאמר חז"ל: "הוי מתפלל בשלומה של מלכות שאלמלא מוראה איש את רעהו חיים בלעו"), ועצמאותו של העם.
אתנוצנטריזם/לאומנות: ערך המעמיד במרכז את העם, אשר למענו נדרש בעל-הערך להקדיש את חייו, כולל הנכונות להקריב את חייו. את הניגוד הקוטבי לערך זה ראה ליבוביץ בקוסמופוליטיות. אך אף על פי שליבוביץ סלד מהלאומנות, ולעיתים אף הפגין עמדות שיכולות להיחשב קוסמופוליטיות – למשל בקריאתו לבטל כל אפליה מעמדית בין יהודים לפלסטינים – הוא הצהיר שאינו קוסמופוליט, והכריז על עצמו כיהודי וכציוני (בהגדירו את הציונות כרצונו של חלק מהעם היהודי לקיים שלטון מדיני עצמאי).
מיליטריזם: ערך המעמיד במרכז את הצבא, ודורש מבעל-הערך למלא מתוך ציות עיוור כל פקודה שהוא מקבל ממפקדו, כולל הנכונות להקרבת חייו לשם מילוי הפקודה. את הניגוד הקוטבי לערך זה ראה ליבוביץ בפציפיזם. על אף שליבוביץ שנא את המיליטריזם, ואף הפגין עמדות שיכולות להיחשב פציפיסטיות – למשל בפעילותו במסגרת הוועד לפירוז גרעיני של המזרח התיכון, ובקריאתו לסרב לשרת במסגרת מלחמת לבנון הראשונה – הוא הצהיר כי הוא איננו פציפיסט, ושהוא מאמין בצורך במלחמות (ואף במלחמות אזרחים, שלדעתו אינן בהכרח גרועות יותר מסתם מלחמות).
הומניזם/מוסר: ערך המעמיד במרכז את האדם, ודורש מבעל-הערך לבכר על פני כל שיקול אחר את טובתם ורווחתם של בני האדם באשר הם. אף שליבוביץ הדגיש כי הוא איננו הומניסט, ניכר שהוא רחש כבוד לערך זה.
תיאוצנטריות/דת: ערך המעמיד במרכז את עבודת האל, ודורש מבעל-הערך למלא את כל מצוות הדת ולהקדיש לקיומן את חייו, ואף למסור את נפשו כאשר הדת תובעת זאת ("ייהרג ואל יעבור"). בערך זה בחר ליבוביץ עצמו.
הגותו הפילוסופית > ערכים וצרכים > היחס בין הערכים

בהתאם לדרך שלפיה הוא הגדיר (כדלעיל) את המונח "ערך", נהג ליבוביץ לעמוד על הסתירה הקיימת לדעתו בין הערכים השונים:
ליבוביץ טען שהומניסט אמיתי, הרי הוא בהכרח גם: קוסמופוליט, אנרכיסט, פציפיסט ואתאיסט.
ליבוביץ התנגד בתוקף לקשירה בין ערך הדת, לבין ערכי לאום ומדינה, והתבטא בחריפות על הרצי"ה קוק: "הרב קוק הבן... אשר באמת מעלה את העוצמה המדינית והצבא הישראלי לדרגה של קדושה... האדם הזה הוא עובד אלילים ממש, עובד אלילים פשיסטי".
ליבוביץ התנגד בתוקף לקשירה בין ערך הדת לערך המוסר, וטען שקיים הבדל מהותי בין שני הערכים. כראיה לסתירה הקיימת, לדעתו, הביא ליבוביץ את הפסוק "ולא תתורו אחרי לבבכם", אשר פירושו, לפי ליבוביץ, הוא שעל האדם הדתי לקיים את המצוות, גם אם הן נוגדות את מצפונו. כדוגמה להבדל שבין שני הערכים, טען ליבוביץ כי קיים הבדל עמוק בין הצו המוסרי "ואהבת לרעך כמוך", לבין הצו הדתי "וְאָהַבְתָּ לְרֵעֲךָ כָּמוֹךָ אֲנִי ה'". ליבוביץ טען כי המילים "אני ה'" עומדות על המטרה העליונה שלשמה נדרש האדם הדתי לקיים את מצוות אהבת הזולת, ובכך הן משקפות את ההבדל הגדול בין הגישה הדתית לגישה המוסרית-הומאנית: בעוד שהתכלית שאליה מתכוון האדם הדתי היא עבודת ה', הרי שהתכלית של האדם המוסרי היא "עבודת האדם".
הגותו הפילוסופית > ערכים ועובדות

בדומה להבחנה של ליבוביץ (כדלעיל) בין ערך לצורך, ליבוביץ ערך דיכוטומיה בין ערך לעובדה. על פי הבחנה זו, שראשיתה בהגותו של דייוויד יום, הכרת העובדות (שהכרתן וההודאה בהן כפויה על תודעתו של כל אדם המבין אותן, ואין זה בגדר החלטה, הכרעה או ברירה), לא יכולה לחייב את האדם לשום פעולה. הכרת מה שקיים (is) אינה מעידה ולא כלום על מה שצריך (ought). המחשבה כי בין שני התחומים קיימת הַקְבּלָה (קורלציה) מכונה הכשל הנטורליסטי. בדרך זו מנתק ליבוביץ את הקשר בין המדע המודרני לבין ערכיו של האדם. ליבוביץ גרס כי המושג רציונליות חל אך ורק בתחום עיסוקו של המפעל המדעי, והוא הבסיס למתודה המדעית. לדעתו, למושג "רציונליות" אין תוקף בתחומים אחרים בחיי האדם, ובפרט בכל הנוגע לרצון האדם ולאמונה שהוא בוחר לחיות לאוֹרה. הניסיון להחיל את המושג "רציונליות" בכל הנוגע לערכיו של האדם (כגון הומניות, עבודת השם, הגנה על המולדת, מוות למען אידיאל) לוקה בכשל המכונה בפי הלוגיקנים "טעות בקטגוריה" (category mistake).
עוד טען ליבוביץ כי אין שום קשר בין ידיעותיו של אדם (הכרת ה-is), שמהן נובעות מסקנות על הקיים, לבין רצונו (קביעת ה-ought) שהוא מקור להכרעות על מה שלדעתו ראוי שיהיה. לרצון האדם אין סיבה הנובעת מהמציאות, אלא הוא מהותו ואישיותו. בפרט, שום ידיעה שרוכש האדם על העולם אינה משפיעה על רצונו. האדם יכול לשנות את רצונו מעצמו אך ללא סיבה חיצונית, ולא מפאת תוספת ידע.
הגותו הדתית

משנתו הדתית של ליבוביץ היא יוצאת-דופן בהגדרתו את המושג אמונה. בניגוד לתפיסת האמונה המקובלת, המדגישה את חשיבות קבלתן של הנחות מטאפיזיות על המציאות (כגון בריאת העולם ומתן תורה) ורואה בקיום המצוות נגזרת של הנחות אלו, טען ליבוביץ שהאמונה ביהדות אינה אלא עבודת ה'. לשיטתו, כל מה שאיננו קשור לעבודת ה' אין לו משמעות דתית. האמונה היא הכרת האדם בחובתו לעבוד את ה' ויישומה של הכרה זו בקיום תורה ומצוות (והכפירה היא הסירוב לעבוד את ה'). כל הכרה אחרת, גם אם היא חשובה, אינה אלא ידע שאין בו תוכן דתי.
לכן לשיטתו האמונות הדתיות המקובלות, החל בבריאת העולם ועד לתחזיות אחרית הימים, גם אם יש להן חשיבות אנושית רבה, הן נטולות חשיבות דתית.
אף על פי שבהגותו הדתית ליבוביץ לא התייחס במפורש לקאנט, רבים עמדו על השפעתו על ליבוביץ גם בפילוסופיה הדתית שלו. דת המצוות האוטונומית של ליבוביץ דומה במידה רבה למוסר האוטונומי של קאנט, בעיקרון ובפרטים רבים. אך זהו דמיון צורני ולא תוכני – ליבוביץ ראה בתורת המוסר של קאנט תורה אתאיסטית, המעוגנת בראיית האדם כערך עליון.
ליבוביץ העריץ את הרמב"ם, הרבה לצטט אותו והתיימר לשאוב את הגותו הדתית מכתביו. עם זאת, קיימות בהגותו סתירות רבות לדברי הרמב"ם.
הגותו הדתית > מהות היהדות

ליבוביץ ראה בקיום המעשי של המצוות את מהותה של הדת היהודית, ואף של האמונה היהודית. לטענתו האמונה מתגלמת במערכת המצוות, ומחוץ לה אין היא קיימת.
ליבוביץ טען שהדבר היחיד המשותף לכל היהודים המאמינים בכל הדורות הוא מחויבותם להלכה, שהרי באמונות ודעות היו בתוך עולמה של היהדות הבדלים עצומים, ולמרות זאת כולם נחשבים לחלק מהיהדות ההיסטורית; ולעומת זאת, היהדות הוציאה מקרבה את הנצרות, הקראות, השבתאות ואף את הציונות החילונית כיוון שלא היו נאמנים להלכה. מכאן, הוא טען, שהדבר היחיד המאפיין את היהדות הוא הכרת החובה לעבוד את ה' על פי ההלכה.[דרוש מקור]
ליבוביץ טען שהיהדות נועדה להכתיב ליהודי כיצד לעבוד את ה', ולא לספק את צרכיו ורצונותיו – כולל הרצון לדעת (שנחשב לרצון נעלה וראוי, על פי תפיסות פילוסופיות רבות). לשיטתו, הדת היהודית רק דורשת מהאדם, ואינה נותנת לו מאומה בתמורה: לא שכר על נאמנותו, לא צדק וגם לא תשובות לשאלותיו.[דרוש מקור]
הגותו הדתית > תורה שבכתב ותורה שבעל פה

ליבוביץ זיהה את עצמו כיהודי אורתודוקסי[דרוש מקור], אם כי השקפותיו בנושא אמונה היו רחוקות מהאורתודוקסיה הקלאסית. בניגוד לתפישה המסורתית, הוא לא האמין שהתורה שבעל-פה נתקבלה במעמד הר סיני והועברה במסורת מדור לדור. ליבוביץ כתב:
"ניתן להגדיר את היחס שבין המקרא ובין ההלכה כמשוב: ההלכה של תורה שבע"פ שהיא יצירה אנושית – שואבת את סמכותה מדברי אלהים חיים שבמקרא, אולם היא הקובעת מהו תכנה, מהו מובנה ומהי משמעותה של תושב"כ."
לכן לשיטתו אין משמעות אמונית לדרך התהוותם של ספרי המקרא או לסתירות בין התורה שבעל-פה לתורה שבכתב[דרוש מקור]
ליבוביץ טען שההלכה, שהיא דרך עבודת ה' שמתגבשת על ידי רוב עובדי ה' לדורותיהם, היא זו שמחייבת את היהודי. ובסמכותה של הלכה זו לחדש חידושים ואף לעקור את הכתוב במקרא.
הגותו הדתית > לשמה ושלא לשמה

ליבוביץ הדגיש את ההבחנה בין עבודת ה' לשמה לבין עבודת ה' שלא לשמה. לדעתו, אף על פי שגם העובד שלא לשמה הוא יהודי כשר, שהרי ההלכה מתירה עבודת ה' שלא לשמה (לשמור מצוות מתוך תקווה לשכר ולהימנע מעברות משום פחד מעונש), השלמות הדתית היא קיום המצוות לשמן, ולא לשם שום תכלית אחרת: לא למען גמול בעולם הזה או בעולם הבא, לא לשם תועלת גופנית או שיפור המידות, לא לשם סיפוק רוחני ("חוויה דתית") או צורך נפשי ואף לא לצרכים חברתיים ומדיניים, מכיוון שבכל אלו האדם למעשה עובד את עצמו. לכן בשיטתו אין מקום לטעמי המצוות.
ליבוביץ טען שסמלה העליון של האמונה ביהדות היא עקדת יצחק. בעקדה מתגלה אברהם אבינו כמי שמוכן להקריב את בנו יחידו, ובכך גם לוותר על כל ההבטחות שניתנו לו על ריבוי זרעו וירושת הארץ, מפני יראת ה' ואהבת ה'. לדעת ליבוביץ, זהו האידיאל שהאדם המאמין אמור לשאוף אליו, וזהו הניצחון של האדם על טבעו.